
Ministru kabineta rīkojums Nr. 687
Rīgā 2022. gada 13. oktobrī (prot. Nr. 52 16. §)
Par valstij piederošā nekustamā īpašuma "Stacijas laukums" Skrīveru pagastā, Aizkraukles novadā, nodošanu Aizkraukles novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Aizkraukles novada pašvaldības īpašumā valstij piederošo nekustamo īpašumu "Stacijas laukums" (nekustamā īpašuma kadastra Nr. 3282 008 0611) – zemes vienību (zemes vienības kadastra apzīmējums 3282 008 0611) 0,3974 ha platībā un uz tās izbūvēto komplekso inženierbūvi – "V919 Pievedceļš Skrīveru stacijai" (būves kadastra apzīmējums 3282 008 0611 002) – Skrīveru pagastā, Aizkraukles novadā (turpmāk – nekustamais īpašums), lai saskaņā ar likuma "Par pašvaldībām" 15. panta pirmo daļu  to izmantotu pašvaldības autonomās funkcijas īstenošanai.
· 2. Aizkraukles novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.
· 3. Aizkraukles novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Aizkraukles novada pašvaldība nodrošina šā rīkojuma 1. punktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

